**МИНИСТЕРСТВО НА ЗЕМЕДЕЛИЕТО**

**ИЗПЪЛНИТЕЛНА АГЕНЦИЯ ПО ГОРИТЕ**

София, бул. “Христо Ботев” №55, п.код 1040, тел. централа 98511199, факс 981 37 36

Класификатор на информацията:

Ниво 1 TLP - GREEN

**ЗАП – 252/29.03.2022 г.**

На основание чл. 160, ал. 1 от Закона за горите, чл. 91, чл. 94 и чл. 95 от Кодекса на труда

**Н А Р Е Ж Д А М :**

І. Обявявам конкурс за длъжността „Директор на Регионална дирекция по горите гр. Ловеч”.

ІІ. Конкурсът да се проведе на два етапа:

1. Първи етап – предварителен подбор при следните задължителни изисквания:

а) Кандидатът трябва да има завършено висше лесовъдско образование по смисъла на [§ 1, т. 32 от допълнителните разпоредби на Закона за горите](https://web.apis.bg/p.php?i=462832&b=0#p27811912), с образователно-квалификационна степен "магистър";

б) Кандидатът да има минимум 5 /пет/ години трудов стаж по специалността, придобит след завършване на висшето образование.

2. Втори етап – Събеседване с допуснатите кандидати. Събеседването да се проведе в следните фази:

2.1. Писмен тест;

2.2. Събеседване с допуснатите кандидати, по въпроси свързани с:

* Стопанисване и защита на горите, възобновяване на горите и борба с ерозията, организация на горските територии, ползване от горите и земите горска територия, устройство и кадастър на горските територии, финансиране на дейности, опазване и др.;
* Нормативна уредба в областта на горското и ловното стопанство, трудовите правоотношения, обществените поръчки и други;
* Визия за развитие на Регионална дирекция по горите.

ІІІ. Служителите от отдел „Информационно обслужване и връзки с обществеността“, дирекция „Правно – административни дейности“ да подготвят и изпратят за публикация в печата обявление за конкурса, съгласно изискванията на чл. 91, ал. 2 от КТ.

ІV. Кандидатите за участие в конкурса следва да представят следните документи:

1.Заявление /свободен текст/;

2.Копие от документ за самоличност;

3.Копие от диплома за завършено висше образование, удостоверяващо посочените в т. II. 1, буква „а“ задължителни изисквания;

4.Копие от трудова, служебна, осигурителна книжка или друг документ, удостоверяващ трудов стаж по специалността /професионален опит/ минимум 5 /пет/ години, придобит след завършване на висшето образование;

5.Автобиография /CV/;

6.Документ за медицински преглед, ако кандидатът има преустановяване на трудовата дейност по трудово правоотношение за срок над 3 месеца към момента на подаване на документите за участие.

V. Документите за участие в конкурса се подават в срок до 16 часа на 04.05.2022 г., включително в стая 510 „Човешки ресурси” след завеждане в служба „Деловодство” на Изпълнителна агенция по горите, стая 512, или гише № 4 в Приемната на Министерство на земеделието. Документите се подават в запечатан непрозрачен плик, върху който се посочва длъжността за която се кандидатства, името на кандидата и адрес и телефон за кореспонденция.

VІ. Предварителният подбор да се проведе на 05.05.2022 г. от 10.00 часа.

Кандидатите да бъдат уведомени за резултатите от първия етап до 10 /десет/ работни дни след заседание на комисията.

VІІ.Събеседването да се проведе на 13.05.2022 г. от 10.00 ч. в сграда на Изпълнителна агенция по горите в гр. София.

Резултатът от конкурса да бъде съобщен на участниците в тридневен срок от провеждането му.

VІІІ. Характеристика за конкурсната длъжност “Директор на Регионална дирекция по горите”, да се представи на разположение на всеки кандидат при приемане на документите му за участие в конкурса.

IX. Трудовият договор с лицето, класирано на първо място, се сключва на основание чл. 70, ал. 1 от КТ, т.е. със срок за изпитване до шест месеца.

